Andijon viloyati Jalaquduq tumanida kapital rekonstruksiya qilinib, zamonaviy ko‘rinish olgan madaniyat va istirohat bog‘i ishga tushdi. Istirohat bog‘i bu yerda olib borilgan qurilish va obodonlashtirish ishlari natijasida aholi uchun ko‘ngilli hordiq chiqarish maskaniga aylangan. Unda madaniy-ma’rifiy tadbirlar o‘tkazish uchun yetarli sharoitlar yaratilib, bolajonlarga atab turli yangi o‘yin qurilmalari o‘rnatildi. Atrofga ko‘plab manzarali daraxtlar ekildi.